
Tabloul 1 


Batatura dintre două colibe. 


BABI: 
Pe unde umbli, Dola ? 


DOLA: 


De ce ma-ntrebi ? S-a întâmplat vreo nenorocire ? 


BABI: 
M-ai lăsat cu toate treburile pe cap !... 


DOLA: 


Imi pare rău ! 


BABI: 
Coliba a fost plină de oameni ! 


DOLA: 
Imi pare bine ! 


BABI: 


Ia o ulcică de mâncare ! 


DOLA: 


Nu mi-e foame ! 


BABI: 


E cu sos si mirodenii ! 


DOLA: 


Am o presimțire... 


BABI: 


Mananca ! E foarte gustoasa ! 


DOLA : 
Tot drumul mi s-a zbatut ochiul stang. 


BABI: 


Mai lasa-le încolo de semne ! Infuleca, ce mai aștepți ? 

DOLA: 
E de rau! 


BABI: 
Toate relele s-au ascuns in padure, Dola, de cand mi s-a 
născut fetița ! Prietena ta, Babi, e fericită | 


DOLA: 


Dola se bucură ! 


BABI: 

Dola plânge, nu se bucură ! Hai, dansează si tu ! Altadata, 
râdeam împreună şi plângeam împreună... Eu nu mai 
pot de bucurie ! Dansez si râd ! Tu dansezi si plângi ! 


DOLA: 
Dola se bucură pentru Babi ! 


BABI: 


Dola nu se bucură. Nu mai esti prietena mea ! 


DOLA: 


Ba da ! Cum poți să spui una ca asta ? 


BABI: 


De ce ne-am măritat cu doi frați ? 


DOLA : 
Ca să nu ne despartă bărbații. 


BABI: 
Şi ? Am născut o fetiță... 


DOLA: 


Frumoasă ca o floare de mango, cu trup de abanos... 


BABI: 

Şi tot satul a fost alături de mine... Oamenii au cântat, au 
dansat, au băut vin vechi, de palmier... $1 Dola ? Dola a 
lipsit ! 


DOLA: 
Dola a lipsit pentru Babi. Dola a fost la târg. 


BABI: 
Dola a fost la târg ? $i ce-ai cumpărat ? Oglindă ? 

DOLA: 


Am găsit-o pe cărare. 


BABI: 


Arunc-o ! Te învaţă să minți. 


DOLA : 
N-o sparge ! Aduce ghinion ! 


BABI: 
Ştii care-i adevărul ? Dola o invidiază pe Babi pentru 
sămânța care a rodit in pantecul ei |... 


DOLA : 
Ce-ai facut ? Ai grijă ! Te poți tăia in cioburi... 


BABI: 


Pentru fetița care s-a născut... Asta-i adevărul ! 


DOLA: 
Nu-i adevărat ! Dola se bucură pentru Babi ! 


BABI: 


De când ai semănat nuca aceea de kola n-ai mai fost 
alături de Babi ! 


DOLA: 
Am păzit-o zi si noapte ! Incoltise si crescuse frumos, 
nu-i asa | 


BABI: 


Toți au venit cu daruri ! 


DOLA: 
Dola a fost la târg... 


BABI: 
Du-te si te uită ! 


DOLA: 
De două oti s-a luptat cu apa râului... 


BABI: 
Bulgări de sare şi piei |... 

DOLA: 
A străbătut codrul, savana, deşertul... 


BABI: 
Aparatori de muşte si bulgări de aur |... 


DOLA: 


Şi iar, deșertul, savana si codrul... 


BABI: 
Darul de la Dola lipseşte ! 


DOLA: 
Ca să aducă fetitei care s-a născut o podoabă pentru 
gât... 


BABI: 
Dola a lipsit de la Marea Bucurie ! 


DOLA: 


Un inel turnat dintr-o singură bucată... 


BABI: 


Dola nu mai este prietena lui Babi ! 


DOLA: 
Dola se bucură pentru Babi ! Dola plânge pentru puiul de 
kola ! 


BABI: 
Ce pui de kola ? Care pui de kola ? Dă-mi inelul ! Unde 
l-ai pus ? Ce-ai făcut cu inelul ? 


DOLA: 


A fost călcat în picioare ! 


BABI: 
Calcat în picioare ? Inelul ? Darul fetiţei mele ? Da-mi-l 
asa cum e | O să-l îndrept si o să-l lustruiesc ! Da-mi-l ! 


DOLA: 
Inelul impodobeste gâtul fetiţei. 


BABI: 


Vreau să-mi văd fetiţa cu inelul la gât ! 

DOLA: 


Puiul de kola a fost călcat în picioare | 


BABI: 
Da, e un dar frumos ! Babi se bucură ! Babi e din nou 
fericită ! Dola e prietena lui Babi! 


DOLA: 


Dola vrea să rodească puiul de kola ! 


BABI: 
De-ar curge laptele pentru fetiță !... Să bată tam-tamul 
pentru Marea Bucurie ! 


DOLA: 


Puiul meu de kola |... 


BABI: 
Puiul de kola ?... Oamenii au adus daruri, au cântat, au 
dansat si nu s-au mai uitat pe unde calcă. Gata ! Nu mai 


plânge ! 


DOLA: 


Dola nu-si poate stăpâni durerea ! 


BABI: 
Nici daca-ti salvez puiul de kola ? 


DOLA: 


Să-l salvezi ? Se mai poate ? 


BABI: 

Când m-au luat durerile, mi-a scăpat ulciorul cu apă din 
mână şi s-a spart. Ia si tu gâtul ulciorului si sprijină 
copăcelul ! O să crească drept. 


DOLA: 
Dola e mulțumită şi se bucură de două ori mai mult : o 
data pentru fetiță si încă o data pentru puiul de kola ! 

Tabloul 2 


O noapte, o lund, un an...Cine ştie ? 


DOLA : 
Tam-tam, 
Soarele-i sus, 
Tam-tam, 
Soarele-i jos ! 
BABI: 


Nu mai sta în prag, Dola, că opresti nalucile şi nu mai ies 
din colibă. Dormi, odorul meu, dormi în liniște ! 

Luna leagănă barca, 

Barca mă leagănă, 

Eu te legăn pe tine ! 
Vezi ? Când dormi, nu mai plângi.. Când dormi, vin 
fluturii şi dansează în jurul capului... au şi ei tam-tamul 
lor... Dormi în linişte, odorul meu, dormi ! 


DOLA : 
Mladita de kola are muguri ! 
Soarele aprinde vazduhul, 
Rabufneste ploaia 
Si râul înalță spre cer 
Vârtej de libelule. 
Mladita de kola are muguri ! 


BABI: 
Lasă-mă, Dola ! Nu-mi pot lua ochii de la fetița mea ! Mă 
uit la ea şi râd... De toate o voi învăţa ! 
Sunt drumuri de piatră 
Si drumuri de nisip. 
Sunt cărări și cărări : 
Prin văzduhuri fierbinți 
ŞI prin ierburi înalte... 
Sunt colibe trainice 
Si pe valuri albe, 
Sunt iubiri fără moarte 
Si-n vânturi turbate. 

DOLA: 


Puiul meu de kola are frunzulite ! 


BABI: 

Te voi numi 
“Fata-care-isi-iubeste-numai-mama”’ | 
Te voi duce 
la vatra cu jaratec. 
Te voi duce, 

Pe ascuns, 
Acolo unde 
Doarme spiritul 
Si vei mânca 
Fructe rascoapte, 

Si te vei unge 
Cu ulei inmiresmat, 
Si vei primi, 

Din partea celor morti 
Si a celor vii, 
Binecuvantarea ! 
Dar nu uita : 
Trecerea omului 
Prin viaţa lui 
E ca dansul-fulger 
În care se aruncă 
Vânătorul de crocodili. 


DOLA: 


Babi, copacelul meu de kola are fructe ! 


BABI: 
Voi inmuia 
Trei degete in sange 
Si-ti voi atinge fruntea, 
Sanul stang 
Si pantecele. 

Iti vei inmuia si tu 
Trei degete in sange, 
Ti le vei intinde 
Spre cele patru vanturi, 
Le vei ridica spre Luna 
Si le vei îngropa în nisip. 
Eu îţi voi spune : 
„Intră în lume, intra ! 
Freamata, freamata, 


Trup de abanos, 

Ca frunza cruda 
Sub soarele tăios. 
Par negru și ars, 
Piele neagră şi arsă 
Si mişcări de dans 
Ca vartejul de flacari.” 


DOLA: 


S-au copt fructele mele de kola ! 


BABI: 
Când frunzisul 
Starneste zvonuri, 
Si fosnete, şi tipete, 
Oamenii se ascund. 
Vin semnele rele 
Şi intră în colibă ! 
Se prind liliecii 
În pereţii de bambus 
Ca într-o leasă. 
Să ne culcăm, Dola ! 


DOLA: 
Noapte bună, Babi ! 


BABI: 
Noapte bună ! 


DOLA: 

Dola mai stă. O tine trează bucuria ! 
Tam-tam, se face seară, 
Tam-tam, se face ziuă. 

Tabloul 3 


După ani de zile. 


BABI: 
Tortele ! Dola, aprinde tortele ! 


DOLA: 
Dola aprinde tortele. 


BABI: 


Tortele alungă noaptea. 


DOLA: 
Aşa-i ! Tortele alungă teama. 


BABI: 
Tobele ! 


DOLA: 
Să bată tobele ! 


BABI: 
Să bubuie tare ! 


DOLA: 
Mai tare ! 


BABI: 


Să vină dansatorii cu tălpile goale ! 


DOLA: 
Să ridice nori de praf!... 


BABI: 
Să le arunc, în glumă, blesteme ca să-i întărât şi mai tare 
la dans ! 


DOLA: 


Şi, pe urmă, să curgă vinul vechi, de palmier ! 

BABI: 
Fetița mea, azi implinesti vârsta când trebuie să intri in 
lume. Ai grijă cum te porți, comoara mea ! 


DOLA: 


Nu te legăna alături de un flăcău băut ! 


BABI: 
Daca-ti place un dansator, nu sta pe gânduri, dă-i un 
ghiont ! 


DOLA: 

Te va-nghionti si el ! O să se rupă rochia de mărgele... 
Zurgălăii şi panglicele de la solduri si de la glezne vor sări 
cât colo ! 


BABI: 
Să bată tobele ! Dola ! Unde eşti, Dola ! 


DOLA: 
Dola aprinde tortele. 


BABI: 


Dola, copacul tau de kola o să incurce dansatorii. 


DOLA: 


N-au decât să mănânce fructe de kola ! 


BABI: 
Da, da, da !...or să se omoare după fructele tale amare de 


kola ! 


DOLA: 


O să le treacă supărarea ! 


BABI: 
Ce-ar fi să-mi dai înapoi gâtul ulciorului ? 


DOLA: 
Nu pot, Babi, decât daca-l sparg. 


BABI: 
Cum, adică, să-l spargi ? Nici vorbă ! Ce, asa ți l-am dat 
eu, spart ? 

DOLA : 
Pomul meu , dupa cum vezi, a crescut si nu mai pot 
scoate gatul ulciorului de pe tulpina. 


BABI: 
Mie îmi trebuie gâtul ulciorului întreg. Treaba ta cum o 
s-o scoţi la capăt ! 


DOLA: 


Babi, nu pot să ţi-l dau întreg decât dacă tai copacul. 


BABI: 


Fă cum ştii şi dă-mi lucrul meu asa cum ti l-am dat. 


DOLA: 


Nu-i pacat de asa mandrete de pom ? 


BABI: 


Nu-mi pasă ! 


DOLA: 
Gandeste-te si tu ! Sa-l tai pentru un gât de urcior spart ? 


BABI: 


Vreau lucrul meu înapoi, nevatamat ! 


DOLA: 
Tam-tam, 
Dansez si plâng ! 
Un cântec dureros 
Îmi săgetează trupul. 
Colti si gheare de fiară 
Sfârtecă inima mea. 
Singura şi neputincioasă 
Voi asculta 
Corul nemilos 
De broaște bulbucate. 
Singura şi neputincioasă 
Mă voi uita la vulturii 
Cu pene purpurii 
Care veghează satul 
Din tării. 
Tam-tam, 
Dansez şi plâng, 
Din capcana trufiei 
Ce greu mă smulg ! 

Astept un semn 
Din grota de frunze, 
Din locul oprit 
Ochiului de femeie. 
Masca si sabia goala 
Imparte dreptatea 
Între două suflete slabe ! 


BABI: 
Opreşte-te, Dola ! Spiritul va hotărî să se taie copacul ! 


DOLA: 
Decât să cadă 
Copacul de kola 

Taiat de mana mea, 

Mai bine cadeam eu 
In capcana elefantilor, 
Mai bine eram prepelita 
Si pitonul ma inghitea ! 


BABI: 
Opreşte-te, Dola ! Gata, l-am tăiat eu ! 


DOLA: 
Mă duc să mă ascund 
Intr-o scorbură 
De baobab. 
BABI: 


Nu vezi că e mai bine fără copacul de kola ? Dansatorii 
vor avea mai mult loc, iar fructele de kola vor fi darul tău 
pentru fata mea. 


DOLA: 
Darul meu ?! Că bine zici, Babi ! Inapoiază-mi, te rog, 
inelul pe care îl poartă la gât fiica ta ! 


BABI: 


Nici vorbă ! N-am cum să ţi-l dau ! 


DOLA: 
Dar, bagă bine de seamă, să mi-l dai întreg ! 


BABI: 
Vrei să tai capul copilei ? 

DOLA : 
Nu ştiu ! Dacă altfel nu se poate... 


BABI: 


Fata a crescut si inelul nu-i mai iese pe cap. 


DOLA : 
Pentru un gât de urcior spart m-ai pus să tai copacul de 
kola. Mi se pare drept să-mi recapăt inelul. 


BABI: 


Să-mi ucid copilul pentru atâta lucru ? 


DOLA: 


Masca si sabia goală sa-mparta dreptatea ! 


BABI: 
Dola, prietena mea, daca vrei 
Îmi rod unghiile până-n carne, 
Îmi rad capul si mi-l lustruiesc 
Până ajunge ca lemnul de santal, 
Dar nu-mi cere să-mi ucid fetiţa ! 
DOLA : 


Nu-mi pasă ! Dă-mi inelul ! 


BABI. 
Fetiţa mea, 
Comoara mea, 
Când te purtam în pântec, 
Mă scăldam numai noaptea. 
DOLA : 


Opreste-te, Babi ! 


BABI: 
Cand rasarea luna 
Ma scaldam si umblam 
Numai cu fusta legata 
De frica leopardului. 
Ma ascundeam 
Ca nu cumva 
Să te nasc vărgată. 
Fără dungi te-am născut, 
Fetiţa mea ! 


15 


Gheorghe Hibovski * DARURI CU TAM-TAM 


DOLA : 
Spiritul va hotărî să se taie gâtul fetiţei ! 


BABI: 


Si fără noroc te-am născut ! 


DOLA : 
Opreşte-te, Babi ! 


BABI: 
Am făcut ce trebuia făcut, 
Fetiţa mea ! 
Ti-am încrustat urechile 
Cu semnele neamului tău 
ŞI ţi-am tatuat pieptul si spatele 
Cu botul peştelui-spadă. 
Când s-a spart ulciorul 
ŞI apa s-a vărsat, 
Ti-am oprit firimituri în blide 
Pentru ziua în care 
Aveai să te naști. 


DOLA: 
Opreşte-te, Babi ! 


BABI: 
De-atatea ori ti-am spus : 
„Nu dormi cu picioarele spre usa 
Daca vrei să te bucuri 
De o viata lungă !” 
Unde am greşit ? 
Ce n-am făcut ? 


DOLA: 
Babi ! Nu-mi trebuie inelul ! Copila ta va trăi ! 
Să se intreaca dansatorii 
Trup lângă trup, 
Suflare în suflare, 
În tam-tamul năvalnic. 
Dola se bucură pentru Babi ! 


cortina 

